ЕУРАЗИЯЛЫҚ ЭКОНОМИКАЛЫҚ  КОМИССИЯ

АЛҚА
 ӨКІМ

2019 жылғы «11» қараша                 № 182                       Мәскеу қаласы

Еуразиялық экономикалық комиссия Кеңесінің «Шектеусіз жұмыс» біріздендірілген іздеу жүйесі» жобасының паспортына өзгерістер енгізу туралы» шешімінің жобасы туралы
1. Еуразиялық экономикалық комиссия Кеңесінің «Шектеусіз жұмыс» біріздендірілген іздеу жүйесі» жобасының паспортына өзгерістер енгізу туралы» шешімінің жобасы (қоса беріліп отыр) мақұлдансын және ол Еуразиялық экономикалық комиссия Кеңесінің қарауына ұсынылсын.

2.  Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.

Еуразиялық экономикалық комиссия
             Алқасының Төрағасы                                            

«Шектеусіз жұмыс» біріздендірілген іздеу жүйесі» жобасының паспортына өзгерістер енгізу туралы

Еуразиялық экономикалық комиссия Кеңесінің «Шектеусіз жұмыс» біріздендірілген іздеу жүйесі» жобасын іске асыру туралы» 2019 жылғы           9 қыркүйектегі № 89 шешімін іске асыру мақсатында Еуразиялық экономикалық комиссия Кеңесі ш е ш т і:
1. Еуразиялық экономикалық комиссия Кеңесінің 2019 жылғы                9 қыркүйектегі № 89 шешімімен бекітілген «Шектеусіз жұмыс» біріздендірілген іздеу жүйесі» жобасы паспортының 7-бөліміне мынадай өзгерістер енгізілсін:  
«Ұлттық тапсырыс беруші-үйлестіруші»  деген сөздер «Ұлттық тапсырыс беруші-үйлестіруші (Армения Республикасынан – Армения Республикасы Еңбек және әлеуметтік мәселелер министрлігінің Мемлекеттік жұмыспен қамту агенттігі, Беларусь Республикасынан – Беларусь Республикасының Еңбек және әлеуметтік қорғау министрлігі, Қазақстан Республикасынан – Қазақстан Республикасының Еңбек және халықты әлеуметтік қорғау министрлігі, Қырғыз Республикасынан – Қырғыз Республикасының Үкіметі жанындағы Мемлекеттік көші-қон қызметі және Қырғыз Республикасының Еңбек және әлеуметтік даму министрлігі, Ресей Федерациясынан – Еңбек және жұмыспен қамту жөніндегі федералдық қызмет)» деген сөздермен ауыстырылсын;  
«Ұлттық компонент операторы»  деген сөздер «Ұлттық компонент операторы (Армения Республикасынан – «Норк» ақпараттық-технологиялық әлеуметтік қызмет көрсету орталығының Қоры, Беларусь Республикасынан – «Беларусь Республикасы Еңбек және әлеуметтік қорғау министрлігінің ақпараттық технологиялар орталығы» республикалық біртұтас кәсіпорны, Қазақстан Республикасынан – Қазақстан Республикасының Еңбек және халықты әлеуметтік қорғау министрлігінің «Еңбек ресурстарын дамыту орталығы» акционерлік қоғамы, Қырғыз Республикасынан – Қырғыз Республикасының Үкіметі жанындағы мемлекеттік көші-қон қызметінің ақпараттық-консультациялық орталығы, Ресей Федерациясынан – «Бюджеттік және қаржылық технологиялар» жауапкершілігі шектеулі қоғамы)» деген сөздермен ауыстырылсын. 
2. Осы Шешім ресми жарияланған күнінен бастап күнтізбелік 10 күн өткен соң күшіне енеді.

